Vammaisten henkilöiden oikeuksien neuvottelukunta VANE

Kokous 1/2019

Aika Keskiviikko 6.2.2019 klo 12.30-15

Paikka Sosiaali- ja terveysministeriö, os. Kirkkokatu 14, kokoushuone Iso

|  |  |  |  |
| --- | --- | --- | --- |
| **Jäsen** |  | **Henkilökohtainen varajäsen** |  |
| Pöyhönen Eveliina, pj. (x) | STM |  |  |
| Loijas Sari, vpj. (x) | Vammaisfoorumi ry |  |  |
| Alanne Kaisa (-) | Vammaisfoorumi ry | Fredriksson Jan-Mikael(-) | Vammaisfoorumi ry |
| Artemjeff Panu (-) | OM | Nyman Yrsa (-) | OM |
| Gustafsson Henrik (x) | Vammaisfoorumi ry | Siiskonen Virpi (-) | Vammaisfoorumi ry |
| Haring Kari (x) | SAK | Naukkarinen Tytti(-) | SAK |
| Huhta Jaana (-) | STM | - () | STM |
| Hynynen Raija (x) | YM | Maijala Juha-Pekka (-) | YM |
| Lehti Susanna (-) | Vammaisfoorumi ry | Haimelin-Serimaa Tiina(-) | Vammaisfoorumi ry |
| Massa Kai (-) | MaRa ry | Kamppi Elina (x) | Finanssiala ry |
| Mårtensson Anne (x) | OKM | Piispanen Toni (x) | OKM |
| Viemerö Jaana (-) | Suomen Kuntaliitto | Vogt Ellen (-) | Suomen Kuntaliitto |
| Jasmine Sommardal (x) | UM | Merisaari Rauno (-) | UM |
| Sariola Jukka (x) | Vammaisfoorumi ry | Huldin Sune (-) | Vammaisfoorumi ry |
| Tötterman Patrik (-) | TEM | Liski-Wallentowitz Hanna (-) | TEM |
| Urhonen Amu (-) | Vammaisfoorumi ry | Metsävainio Katja (-) | Vammaisfoorumi ry |
| Vesanen-Nikitin Irja (-) | LVM | Åkermarck Mikael (x) | LVM |
| Hoffrén Tea (x)  Anne Vuori (-)  Leea Rautanen-Muhli (x)  Riitta Burrell (x) | VANE  VANE  STM  STM |  |  |

**Pysyvät asiantuntijat:**

Koponen Riitta (-) SM

Lindqvist Gunilla (x) Ahvenanmaan maakunta

Nurmi-Koikkalainen Päivi (x) THL

Vuorinen Virpi (-) VM

Kutsuttuina asiantuntijoina: Toni Piispanen ja Saku Rikala, OKM (asiakohta 14); Mikko Joronen, Ihmisoikeuskeskus; Tiina Sjelvgren, tulkki

1. Kokouksen avaus

Puheenjohtaja avasi kokouksen klo 12.35.

2. Esityslistan hyväksyminen

Hyväksyttiin esityslista.

3. Edellisen kokouksen pöytäkirjan hyväksyminen (liite 1 suomi; liite 2 ruotsi)

Edellisen kokouksen pöytäkirjaan tarkennettiin vaativan erityisen tuen kehittämisryhmään liittyen, että valittavissa ovat kaikki koulutusalat. Hyväksyttiin edellisen kokouksen pöytäkirja näillä muutoksilla.

Todettiin, että Merja Heikkosen sijaisena VANEn pääsihteerinä toimii Tea Hoffrén ja Tea Hoffrénin sijaisena suunnittelijana toimii 1.3.2019 alkaen Leea Rautanen-Muhli.

4. Hallinnonalojen ja työryhmien kuulumiset / Toimintaohjelman seuranta

Hallinnonalat ja VANEn työryhmäedustajat esittelivät ajankohtaiset kuulumiset erityisesti kansallisen toimintaohjelman näkökulmasta.

*Vaativan erityisen tuen kehittämisryhmä (OKM):* Ryhmän toimikausi käynnistyi keväällä 2018 ja päättyy helmikuun lopussa. Tällä hetkellä laaditaan ryhmän loppuraporttia, joka sisältää kehittämisehdotuksia.

*OKM:* OKMn laatima liikuntapoliittinen selonteko on valmistunut. Tällä hetkellä selontekoa käsitellään eduskunnassa. Selonteossa on käsitelty kaikkia, joilla on toimintarajoite tai liikkumiseste ja pohdittu valtavirtaistamista ja erityistoimenpiteitä kaikenlaisessa liikunnassa. Selonteko: <https://www.eduskunta.fi/FI/vaski/JulkaisuMetatieto/Documents/VNS_6+2018.pdf>

*LVM:* LVM:llä on kaksi asiakokonaisuutta toimintaohjelmassa; Toimenpideohjelma sekä toimenpiteitä itsenäisen liikkumisen oikeuden vahvistamiseksi. Toimenpideohjelman toteutuksesta on saatu seurantaraportit alaisilta virastoilta. Tänä vuonna valmistuu väliraportti toimenpideohjelmasta. Traficomin tehtävä on seurata liikennepalvelulain vaikutuksia ja ensimmäinen arvio on jo valmistunut syksyllä, mutta silloin laki oli ehtinyt olla voimassa vasta lyhyen aikaa. Ministeriö on neuvotellut tammikuussa Traficomin kanssa siitä, että Traficom selvittäisi tarkemmin sitä, miten yrittäjät hoitavat velvoitteensa vammaisten matkustajien asianmukaisesta palvelusta ja millaista koulutusta he kuljettajilleen antavat. Samoin ministeriö on neuvotteluissa tuonut esiin sen, että Traficomin tulee myös seurata kaluston kehitystä uuden lain aikana. Traficom on luvannut toimia näin.

*UM:* CRPD-raportin työstämisessä on pyritty huomioimaan kaikki vastaanotetut kommentit. Ahvenanmaan maakunnan lausunnosta on nostettu raporttiin olennaisia kohtia ja raporttiin sisällytetään hyperlinkki maakunnan lausuntoon kokonaisuudessaan. Raportin käsittelyn aikatauluista CRPD-komiteassa ei vielä ole tarkkaa tietoa. Tässä yhteydessä todettiin, että vammaisfoorumin johdolla laaditaan järjestöjen rinnakkaisraporttia. New Yorkissa järjestetään CRPD:n sopimuspuolten kokous 11.-13.6.2019. Pääteemana tulee olemaan vammaisten henkilöiden osallistuminen muuttuvassa maailmassa, ja alateemoina teknologia ja digitalisaatio, oikeus terveyteen sekä osallistuminen yhteiskuntaan kulttuurin ja urheilun kautta. UM:lle voi antaa ehdotuksia panelisteiksi sopimuspuolten kokoukseen.

*YM:* Esteetön rakennus ja ympäristö -opas valmistuu maaliskuussa. Asumisen tekoja -verkkosivut on julkaistu joulukuussa 2018. Sivu on YM:n rahoittama ja Kehitysvammaliiton ylläpitämä. Sivusto sisältää esimerkkejä hyvistä käytännöistä asumisessa. Maankäyttö- ja rakennuslakia uudistetaan ja uudistukseen liittyen on avattu verkkosivu www.mlruudistus.fi.

*STM:* Vammaispalvelulaki ja asiakasmaksulaki ovat eduskunnassa mutta vielä ei ole varmaa, ehditäänkö niitä käsitellä ennen vaalikauden loppua. Osatyökykyisille tie työelämään (OTE) -kärkihanke on päättynyt vuoden 2018 lopussa. Eduskuntaryhmät ovat hyväksyneet 5.2.2019 kannanoton, jossa ne sitoutuvat edistämään myös jatkossa osatyökykyisten työmarkkina-aseman parantamista ja heille suunnattujen palveluiden kehittämistä. Itsemääräämisoikeuslainsäädännön uudistamisen valmistelu jatkuu ja asian tiimoilta perustettaneen työryhmä. Helmikuun lopussa valmistuu selvityshenkilö Jaana Panetojan selvitystyö, jossa käsitellään muun muassa vammaisten henkilöiden työtoimintaa. Ehdotettiin, että selvityshenkilö kutsutaan VANEn seuraavaan kokoukseen.

*THL:* Vammaispalvelun käsikirjan tekstejä on päivitetty vaihtelevan työajan osalta sekä saamelaisten vammaisten asemasta. Saamelaisasioista järjestetään huhtikuussa kokous Rovaniemellä ja syksylle suunnitellaan laajempaa seminaaria.

*Ihmisoikeuskeskus:* Joulukuussa järjestetyssä vammaisneuvostopäivässä käsiteltiin CRPDn yleiskommenttia osallisuudesta. Osallisuuden edistämiseksi laaditaan käytännönläheistä materiaalia kuten opas ja video, jota kunnat voivat hyödyntää.

Mikko Joroinen kertoi myös, että Ihmisoikeuskeskus ja eduskunnan oikeusasiamiehen kanslia toteuttavat vaalien aikana esteettömyyskartoituksia. Tarkoitus on vierailla vaalipäivinä mahdollisimman monessa äänestyspaikassa. Havainnoista julkaistaan raportti. Keskusteluissa todettiin, että monien puolueiden ja ehdokkaiden tilaisuudet ovat esteellisissä paikoissa. Lisäksi laajempaa keskustelua tarvittaisiin siitä, miten vammaisten henkilöt voisivat paremmin osallistua politiikkaan.

*Kelan kuntoutusasioiden neuvottelukunta:* Neuvottelukunta edellisessä kokouksessa joulukuussa keskusteltiin muun muassa lääkinnällisen kuntoutuksen kilpailutuksesta. Kokouksen materiaalit voi halutessaan pyytää Tea Hoffrénilta.

PÄÄTÖS:

VANE merkitsi kuullun tiedoksi.

5. VANEn yhteistyö rikoksentorjuntaneuvoston kanssa ja muut kuulumiset kunnallisten vammaisneuvostojen työryhmästä

VANE antoi edellisessä kokouksessaan kunnallisten vammaisneuvostojen työryhmälle jatkovalmisteluun yhteistyön rikoksentorjuntaneuvoston kanssa. Työryhmä piti hyvänä ehdotuksena materiaalin ja videon tekemistä aiheesta.

PÄÄTÖS:

VANE merkitsi kuullun tiedoksi ja päätti, että VANEn sihteeristö jatkaa osallistamista koskevan materiaalin valmistelua yhteistyössä Ihmisoikeuskeskuksen kanssa sekä rikoksiin varautumista koskevaa yhteistyötä rikoksentorjuntaneuvoston kanssa. CRPDn yleiskommentti käännetään suomeksi.

6. VANEn nimeäminen seuraavalle toimintakaudelle ja toiminnan arviointi

VANEn toimintakausi päättyy huhtikuun lopussa 2019. Uuden neuvottelukunnan nimeämisvalmistelut ovat käynnistetty STMssä ja nimeämispyyntö lähetetään maaliskuussa.

Tea Hoffrén esitteli VANEn toimintaa koskevan asetuksen sisältöä koskien neuvottelukunnan kokoonpanoa. Jäsenten lisäksi VANEen voidaan nimetä pysyviä asiantuntijajäseniä. Keskustelussa tuotiin esiin, että pysyviksi asiantuntijajäseniksi voitaisiin pyytää nykyisten tahojen lisäksi myös Ihmisoikeuskeskuksen edustaja sekä vammaistutkimuksen edustaja.

PÄÄTÖS:

VANE merkitsi keskustelun VANEn kokoonpanosta tiedoksi. VANE päätti toteuttaa kyselyn toiminnan arvioinnista neuvottelukunnan jäsenille ja keskeisille sidosryhmille.

7. VANEn hallitusohjelmatavoitteiden laatiminen (liite 3)

VANEn tehtävänä on helpottaa YK:n vammaissopimuksen täytäntöönpanoa yhteiskunnan eri aloilla ja tasoilla. Sopimuksen mukaan sopimuspuolten tulee lisätä tietoisuutta vammaisten henkilöiden oikeuksista ja ottaa huomioon vammaisten henkilöiden ihmisoikeuksien suojelu ja edistäminen kaikissa politiikoissa ja ohjelmissa. Tätä varten VANE on laatinut taustapaperin, jonka tarkoituksena on tuoda poliittisen päätöksenteon tueksi vammaissopimuksen mukaiset keskeiset asiat, joiden edistäminen seuraavalla hallituskaudella on erityisen tärkeää.

Ehdotettiin, että tavoitteisiin lisätään maininta vammaisten henkilöiden osallisuudesta sote-uudistuksessa. Seuraavallakin hallituskaudella tehtäneen sote-sektoria koskevaa kehittämistyötä, vaikka ehdotettu sote-malli hyväksyttäisiin eduskunnassa. Sovittiin, että täsmennetään asumiseen liittyviä kirjauksia ja lisätään tekstiin maininta maankäyttö- ja rakennuslain uudistamisesta.

PÄÄTÖS:

VANE merkitsi keskustelun tiedoksi. VANEn sihteeristö jatkaa hallitusohjelmatavoitteiden työstämistä ja lähettää päivitetyt tavoitteet jäsenistölle kommenteille.

8. Toimintaohjelman toteutumisen arviointiseminaarin tai työpajan järjestäminen

Edellisen VANEn kokouksen (4/18) pöytäkirjassa todettiin: *”toimintaohjelman toimenpiteiden toteutumisen koonti on syytä järjestää huhtikuussa 2019*”.

PÄÄTÖS:

VANE päätti, että arvioinnista järjestetään touko-huhtikuussa keskusteleva tilaisuus.

9. Kuulemiset sekä annetut ja vireillä olevat lausunnot

VANE on antanut edellisen kokouksensa jälkeen seuraavat lausunnot:

\*OKM: Asetus opiskelijaksi ottamisen perusteista ammatillisessa perustutkintokoulutuksessa (699/2017), uusi 12 a pykälä, määräaika 14.1.2019

\*UM: ihmisoikeuksia ja biolääketiedettä koskevan Euroopan neuvoston yleissopimuksen (ns. Oviedon sopimus) lisäpöytäkirjaluonnos (OKM/60/010/2018), määräaika 23.1.2019.

VANE on ollut eduskunnassa kuultavana seuraavasti:

\*liikenne- ja viestintävaliokunta, 11.1.2019: Hallituksen esitys laeiksi liikenteen palveluista annetun lain muuttamiseksi ja eräiksi siihen liittyviksi laeiksi, HE 157/2018 vp

PÄÄTÖS:

VANE merkitsi annetut lausunnot hyväksytyiksi ja kuulemisen tiedoksi.

10. Tiedoksi

\* VANEn pääsihteerin ja suunnittelijan virkavapaus 1.2.2019-10.1.2020

\* Community Core Leaders Development Program 11.2.-26.2.2019 Japanissa

\* FCG:n koulutus vammaisneuvostoille 20.-21.3.2019

\* YK:n vammaissopimuksen yleiskommenttien kääntäminen

\* Etnisten suhteiden neuvottelukunta ETNO, vammaisten henkilöiden oikeuksien neuvottelukunta VANE, Yhdenvertaisuusasioiden neuvottelukunta ja yhdenvertaisuusvaltuutettu järjestämä paneelikeskustelun eduskuntapuolueen edustajille 6.3.2019 klo 16.30 Oodissa.

PÄÄTÖS:

VANE merkitsi asiat tiedoksi.

11. Muut mahdolliset asiat

Ei muita asioita.

12. Seuraava kokous

Seuraavan kokouksen ajankohta ilmoitetaan mahdollisimman pian.

13. Vammaispalvelujen järjestäminen ja hankinnat

Eduskunnan käsiteltävänä olevassa vammaisjärjestöjen Ei myytävänä! -kansalaisaloitteessa nostetaan esille huoli siitä, että vammaiset henkilöt eivät ole asianosaisia, kun kunnissa tehdään heidän elämäänsä olennaisesti vaikuttavia palvelujen hankintapäätöksiä. Jotta kuntien osaaminen vammaispalvelujen järjestämisestä ja hankinnoista kehittyisi tulevaisuudessa entistä asiakaslähtöisemmäksi ja asiakkaiden yksilölliset tarpeet huomioivaksi, on hallitus päättänyt järjestää kuntien avuksi asiaa koskevan koulutuskierroksen. Terveyden ja hyvinvoinnin laitos koordinoi tätä koulutuskierrosta sosiaali- ja terveysministeriön ohjauksessa. Hankkeessa ovat mukana lisäksi työ- ja elinkeinoministeriö, valtiovarainministeriö, Suomen Kuntaliitto, Valvira ja aluehallintavirastot sekä eri vammaisjärjestöjen edustajia.

Päivi Nurmi-Koikkalainen esitteli koulutuskierroksen tavoitteita ja sisältöjä. Koulutuskierros järjestetään kuudella paikkakunnalla. Tilaisuuksia voi seurata etänä verkkoyhteyden välityksellä Helsingin tilaisuutta lukuun ottamatta. Lisätietoa koulutuskierroksesta ja ilmoittautumisohjeet löytyvät THL:n verkkosivuilta.

PÄÄTÖS:

VANE merkitsi esityksen ja keskustelun tiedoksi.

14. Vammaisten liikkumista ja liikuntaa koskeva laaja arviointi

Toni Piispanen ja Saku Rikala valtion liikuntaneuvostosta esittelee asian.

Keskusteluissa tuotiin esiin, että apuvälineiden kallis hinta muodostuu usein esteeksi liikuntaharrastukselle. Apuvälineitä ei usein voi vuokrata liikuntaharrastusta varten, sillä liikunta edellyttää itselle räätälöityä välinettä.

PÄÄTÖS:

VANE merkitsi esityksen ja keskustelun tiedoksi.

14. Kokouksen päättäminen

Puheenjohtaja päätti kokouksen klo 15.04.

Vammaisten henkilöiden oikeuksien neuvottelukunta

Eveliina Pöyhönen Tea Hoffrén

puheenjohtaja pääsihteeri